《题宛陵张待举曲肱亭》
宋代·林之奇

仲蔚蓬蒿宅，宜城诗句中。
人贤忘巷陋，境胜失途穷。
寒葅书万卷，零乱刚直胸。
偃蹇勋业外，啸歌山水重。
晨鸡催不起，拥被听松风。

作者简介：（1112—1176）宋福州侯官人，字少颖，号拙斋，世称三山先生。高宗绍兴二十一年进士。累官校书郎。时朝廷欲令学者参用王安石《三经义》之说，之奇言此书为邪说。后由宗正丞提举闽舶，奉祠家居。吕祖谦曾从之学。卒谥文昭。有《尚书集解》、《拙斋集》、《观澜集》等。